stanford-oval/wikipedia huggingface dataset:
แคลคูลัสเชิงประพจน์
ไวยากรณ์

ภาษาของแคลคูลัสเชิงประพจน์ประกอบด้วย:
ตัวอักษรที่ใช้แทนตัวแปรเชิงประพจน์  ตัวอักษรเหล่านี้คือสูตรพื้นฐาน  เรานิยมใช้ภาษาอังกฤษตัวใหญ่
เครื่องหมายที่ใช้แทนตัวเชื่อมต่าง ๆ: ¬, ∧, ∨, →, ↔ (เราสามารถลดจำนวนตัวดำเนินการลงจากนี้ได้ เนื่องจากนิพจน์ที่ใช้ตัวดำเนินการบางตัวสมมูลกับนิพจน์ที่ใช้ตัวดำเนินการอื่น ๆ เช่น P → Q สมมูลกับ ¬ P ∨ Q)
เครื่องหมายวงเล็บเปิด และวงเล็บปิด:  (, )
เซตของ wff ถูกนิยามแบบเวียนเกิด (เรียกซ้ำ) ด้วยกฎต่อไปนี้
กรณีฐาน: ตัวอักษร (เช่น A, B, ฯลฯ) เป็น wff
อนุพากย์อุปนัยที่ 1: ถ้า φ เป็น wff, แล้ว ¬ φ เป็น wff
อนุพากย์อุปนัยที่ 2: ถ้า φ และ ψ ต่างเป็น wff, แล้ว (φ ∧ ψ) , (φ ∨ ψ) , (φ → ψ) , และ (φ ↔ ψ) ล้วนเป็น wff
อนุพากย์แสดงการปิด: ไม่มีสิ่งอื่นที่เป็น wff
การใช้กฎเหล่านี้ทำให้เราสร้าง wff ที่ซับซ้อนได้ เช่น
โดยกฎที่ 1, A เป็น wff
โดยกฎที่ 2, ¬ A เป็น wff
โดยกฎที่ 1, B เป็น wff
โดยกฎที่ 3, ( ¬ A ∨ B ) เป็น wff
ดูเพิ่ม

ตรรกศาสตร์แบบบูล
ศิลปะล้านช้าง

พระธาตุหลวง
วัดเชียงทอง
พระธาตุพนม
พระเสริม (องค์ใหญ่) และ พระแสน (องค์เล็ก) ภายในพระวิหารวัดปทุมวนารามราชวรวิหาร พระพุทธรูปศิลปะล้านช้าง
ศิลปะล้านช้าง คือศิลปะในช่วงพุทธศตวรรษที่ 19–24 ครอบคลุมพื้นที่สองฝั่งแม่น้ำโขงในเขตสาธารณรัฐประชาธิปไตยประชาชนลาวและส่วนใหญ่ของภาคตะวันออกเฉียงเหนือของราชอาณาจักรไทยในปัจจุบัน ในดินแดนดังกล่าวจะมีลักษณะทางศิลปะและวัฒนธรรมร่วมกัน ศิลปะล้านช้างสะท้อนให้เห็นถึงปรัชญา ความเชื่อ วิถีชีวิต ศิลปะและวัฒนธรรม ทางพระพุทธศาสนา ที่เห็นชัดเจน พุทธศิลป์ที่โดดเด่น เช่น ฝั่งลาวมีพระธาตุหลวง พระธาตุอิงฮัง พระบาง เป็นต้นส่วนฝั่งไทย เช่น พระธาตุพนม พระธาตุเรณู พระธาตุศรีสองรัก พระใส เป็นต้น
สถาปัตยกรรม

สถาปัตยกรรมล้านช้างได้รับอิทธิพลจากศิลปะล้านนาในช่วงปลายพุทธศตวรรษที่ 20 อาณาจักรล้านช้างมีความสัมพันธ์กับอาณาจักรล้านนา โดยในสมัยพระเจ้าไชยเชษฐาธิราชไปปกครอง อาณาจักรล้านนาอยู่ 2 ปีหลังจากที่พระยาโพธิสาลราช ผู้เป็นพระบิดาซึ่งปกครองล้านช้างสวรรคต พระเจ้าไชยเชษฐา จึงกลับมาปกครองอาณาจักรล้างช้าง พร้อมกับการนำพระแก้วมรกต พระพุทธสิหิงค์และพุทธรูปที่สำคัญอื่น ๆ จากล้านนามาด้วย หลังจากนั้นอาณาจักรล้านนากับอาณาจักรล้านช้างได้มีความสัมพันธ์กันเรื่อยมาจนถึงปลายพุทธศตวรรษที่ 21 จึงเป็นที่ประจักษ์ชัดว่าศิลปะล้านช้างได้รับอิทธิพลจากศิลปะล้านนา ดังเช่น เจดีย์ทรงระฆัง เช่น พระธาตุหมากโม วัดวิชุล เมืองหลวงพระบาง ซึ่งเป็นศิลปะแบบล้านนาซึ่งมีต้นแบบมาจาก พระธาตุหริภุญชัย จังหวัดลำพูน ซึ่งได้รับอิทธิพลจากศิลปะพุกาม สืบสายต่อเนื่องมาจากลังกาอีกทอดหนึ่ง
รูปแบบสิมและวิหารแบบล้านช้าง คือ แผนผังมีทั้งแบบที่มีการยกเก็จหรือย่อมุม และผังรูปสี่เหลี่ยมผืนผ้าไม่ยกเก็จ การซ้อนชั้นหลังคามีทั้งแบบซ้อน 2 ชั้น 2 ตับ แบบไม่ซ้อนชั้นแต่มีตับเดียว และแบบที่ซ้อน 3 ชั้น แต่ไม่ซ้อนตับหลังคา มีสัดส่วนของอาคารที่ค่อนข้างเตี้ย และใช้เส้นแอ่นโค้งของหลังคาที่แอ่นกว่าของล้านนา ส่วนตกแต่งอันมีลักษณะเฉพาะตน คือ โก่งคิ้ว/ฮังผึ้ง (รังผึ้ง) รูปครึ่งวงกลม มีฝาสาท (ปราสาท) หรือช่อฟ้ากลาง และมีคันทวยแบบหูช้างและคันทวยแขนนาง
รูปแบบเจดีย์หรือธาตุอันเป็นเอกลักษณ์ของล้านช้าง เจดีย์ทรงระฆังสี่เหลี่ยม หรือที่เรียกว่า เจดีย์ทรงดอกบัวเหลี่ยม ศิลปะลาว เรียกว่า หัวน้ำเต้าหรือแบบหัวปลี ซึ่งได้รับอิทธิพลจากเจดีย์ย่อมุมของอยุธยาและพม่า แบบที่ 2 คือ เจดีย์ทรงปราสาทยอด เป็นเจดีย์ที่มีรูปแบบที่เป็นเอกลักษณ์ของล้านช้าง ซึ่งมีลักษณะเด่นคือ เจดีย์ที่เป็นเรือนธาตุมีซุ้มจระนำประดิษฐานพระพุทธรูป เหนือเรือนธาตุจะเป็นองค์ ระฆังสี่เหลี่ยมและมียอดแหลม แบบที่ 3 คือ เจดีย์ที่มีเรือนธาตุซ้อนกันหรือแบบพระธาตุพนม เริ่มปรากฏในราวต้นพุทธศตวรรษที่ 23 ธาตุในรูปทรงนี้จะเป็นธาตุที่เกิดจากการมาต่อเติมอาคารทรงสี่เหลี่ยมหลังคาซ้อนเป็นชั้น ๆ แล้วเติมธาตุทรงบัวเหลี่ยมที่ส่วนยอด ธาตุแบบนี้ยอดทรงบัวเหลี่ยมจะถูกดึงให้สูงขึ้นเพื่อให้ส่วนยอดสมดุลกับเรือนธาตุทรงสี่เหลี่ยมด้านล่าง และแบบที่ 4 คือ ธาตุที่ได้รับอิทธิพลจากศิลปะไทย สร้างขึ้นตามรูปแบบที่ได้รับจากแม่แบบไปโดยจะมีการเปลี่ยนแปลงน้อยมาก โดยจะปรากฏทั้งเจดีย์ย่อมุมไม้สิบสอง เจดีย์ทรงเครื่องแบบรัตนโกสินทร์และเจดีย์ทรงกลม ธาตุในรูปแบบนี้มักปรากฎเมื่อประมาณกลางพุทธศตวรรษที่ 24 ไปแล้ว
ประติมากรรม

พระพุทธรูปล้านช้างในช่วงแรก เริ่มตั้งแต่รัชสมัยพระเจ้าฟ้างุ้ม จนกระทั่งรัชสมัยพระนางมหาเทวี มีต้นแบบจากพระพุทธรูปเขมรแบบบายน และมีการผสมผสานกับศิลปะของไทย เช่น เชียงแสน สุโขทัย เป็นต้น ลักษณะของพระพุทธรูปในช่วงนี้ มีลักษณะคล้ายภาพสามมิติ กล่าวคือ เหมือนการแหงนมองพระพุทธรูปที่มีขนาดใหญ่ ฝ่าเท้าที่วางทับกันจะมีลักษณะเปิดในแนวเอียงฝ่าเท้าออกมาด้านนอก
พระพุทธรูปล้านช้างตอนต้นช่วงกลาง ประมาณกลางพุทธศตวรรษที่ 19 ถึงกลางพุทธศตวรรษที่ 20 ตั้งแต่รัชสมัยของพระเจ้าไชยจักรพรรดิแผ่นแผ้วถึงสมัยพระเจ้าวิชุลราช แสดงถึงความเป็นเอกลักษณ์ของความเป็นล้านช้างที่ค่อนข้างชัดเจน มีพุทธลักษณะ คือ พระเพลา (ตัก) กว้าง เส้นสังฆาฏิยาวจรดพระนาภี (หน้าท้อง) พระอุระ (อก) แบน พระกรรณ (หู) มีเอกลักษณ์ชัดเจน เบ้าพระกรรณขนาดใหญ่ ติ่งพระกรรณขนาดเล็ก ยอดพระกรรณโค้งตามแบบศิลปะเขมรยุคปลาย และพระเศียร มีขนาดเล็กรับกับพระอังสา (บ่า)
พระพุทธรูปล้านช้างตอนต้นช่วงปลาย ประมาณกลางพุทธศตวรรษที่ 20 ถึงปลายพุทธศตวรรษที่ 22 มีการผสมผสานกับอิทธิพลจากศิลปะอื่น มีพุทธลักษณะ คือ พระเพลา (ตัก) กว้าง พระอุระ (อก) นูนล่ำสัน รับอิทธิพลจากศิลปะสุโขทัย พระกรรณ (หู) มีเบ้าพระกรรณขนาดใหญ่ ติ่งพระกรรณห้อยยาวโค้งออกจากลำคอ พระเศียรส่วนมากมีลักษณะใหญ่ รับกับพระอังสาที่กว้างขึ้น และพระรัศมีประดับด้วยอัญมณี
บีทีอาร์-3

BTR-3U พ่นสีพรางสำหรับการรบในทะเลทราย
บีทีอาร์-3 (BTR-3) เป็นรถลำเลียงพลหุ้มเกราะแบบล้อยาง ขนาด 8×8 ล้อ ผลิตโดยบริษัท Kharkiv Morozov Machine Building Design Bureau (KMDB) จากประเทศยูเครน ได้รับการออกแบบโดยบริษัท ADCOM Manufacturing จากสหรัฐอาหรับเอมิเรตส์ ปัจจุบันมีประจำการอยู่ใน อาเซอร์ไบจาน ชาด คาซัคสถาน กองทัพพม่า สหรัฐอาหรับเอมิเรตส์ กองทัพบกไทย และไนจีเรีย
ตัวรถมีน้ำหนัก 16.4 ตัน บรรทุกพลขับ 3 นาย และลำเลียงพลอีก 6 นาย ใช้เครื่องยนต์ดีเซล Deutz AG ขนาด 326 แรงม้าของเยอรมนี สามารถวิ่งด้วยความเร็วสูงสุด 85 กิโลเมตรต่อชั่วโมง อาวุธหลักประกอบด้วยปืนใหญ่ขนาด 30 มม. และปืนกลขนาด 7.62 มม. รถลำเลียงพลบีทีอาร์-3 เป็นพาหนะสะเทินน้ำสะเทินบก สามารถลอยน้ำและขับเคลื่อนด้วยเครื่องพ่นน้ำที่ติดตั้งอยู่ด้านท้าย
คุณสมบัติของรถเกราะล้อยาง BTR-3E1

ยานเกราะล้อยาง (8x8) แบบ BTR-3E1
1.1 ระบบอาวุธ
1.1.1 ป.อัตโนมัติ ขนาด 30 มม. แบบ ZTM-1 จำนวน 1 กระบอก ติดตั้งที่ป้อมปืนด้านบนตัวรถ พร้อมกระสุนจำนวน 350 นัด ซึ่งมีอัตราการยิง 330 นัด/นาที โดยมีระยะยิงหวังผลทางภาคพื้น ที่ระยะ 4,000 ม. และทางอากาศ ที่ระยะ 2,000 ม.
1.1.2 ระบบอาวุธนำวิถีต่อสู้รถถัง แบบ BARRIER (BARRIER ANTI- TANK MISSILE SYSTEM: BARRIER ATMS) นำวิถีด้วยแสงเลเซอร์ (LASER BEAM) พร้อมลูกจรวด จำนวน 4 ลูก ซึ่งใช้ยิงหวังผล ที่ระยะ 5,500 ม.
1.1.3 ค.อัตโนมัติ ขนาด 30 ม. แบบ AG-17 หรือ AGS-17 (30 mm AUTOMATIC GRENADE LAUNCHER) พร้อมลูกระเบิดยิง จำนวน 29 นัด (เพิ่มอีก 87ลูก ที่บรรทุกสำรอง) ซึ่งใช้หวังผล ที่ระยะ 1,700 ม.
1.1.4 ปก.ขนาด 7.62 มม. (7.62 mm MACHINE GUN) แบบ KT-7.62 (PKT) กระสุนพร้อมใช้ 350 นัด  กระสุนทั้งหมดจำนวน 2,500 นัด ซึ่งใช้ยิงหวังผล ที่ระยะ 1,500 ม.
1.1.5 เครื่องยิงลูกระเบิดควัน ขนาด 81 มม. (81 mm SMOKE GRENADE LAUNCHER) พร้อมลูกระเบิดควัน จำนวน 6 นัด
1.2 เครื่องยนต์ดีเซลแบบ UTD-20 ขนาด 300 แรงม้า
1.3 เครื่องเปลี่ยนความเร็วแบบ ทางกล (MACHANICAL)
1.4 ระบบพยุงตัวรถ แบบอิสระ (INDEPENDENT)
1.5 ยางล้อแบบ RUN FLAT สามารถควบคุมการเติมลมได้ในขณะขับเคลื่อน
1.6 น้ำหนักรถ 16.4 ตัน
1.7 กำลังขับเคลื่อน 18.8 แรงม้า/ตัน
1.8 ความเร็วสูงสุด บนถนน 85 กม./ชม.
ในน้ำ 8-10 กม./ชม.
1.9 ความเร็วต่ำสุด 5 กม./ชม.
1.10 ระบบปฏิบัติการ บนถนน 600 กม.
ในภูมิประเทศ 350 กม.
1.11 อุณหภูมิการใช้งาน ตั้งแต่ – 400C ถึง +55 0C
1.12 ข้ามเครื่องกีดขวาง ขนาดความสูง 0.5 ม.
1.13 ข้ามคูดักรถถัง ขนาดความกว้าง 2 ม.
1.14 ไต่ลาดชัน 300
1.15 การไต่ลาดเอียง 250
1.16 ระบบเครื่องควบคุมการยิง ประกอบด้วย
1.16.1 ระบบรักษาการทรงตัวของปืน (STABILIZER)
1.16.2 ระบบติดตามเป้าหมาย (TRACK SIGHTING SYSTEM) แบบกล้องทีวีกลางวัน/กลางคืน พร้อมกล้องวัดระยะด้วยแสงเลเซอร์ (TV DAY & NIGHT WITH INTEGRATED LASER RANGE FINDER)
1.16.3 ระบบกล้องตรวจการณ์ แบบมองรอบทิศทาง (PANORAMIC OBSERVATION SYSTEM)
1.17 อุปกรณ์ประกอบอื่น ๆ ดังนี้
1.17.1 กว้าน ขนาดแรงดึง 6 ตัน
1.17.2 เครื่องดับเพลิงอัตโนมัติ
1.17.3 ระบบกรองอากาศ แบบ FULL FLOW FILTER
1.17.4 ระบบทำความเย็น (AIRCONDITION) ขนาด 10 กิโลวัตต์
1.17.5 ระบบให้ความร้อน (HEATER) ขนาด 18 กิโลวัตต์
แหล่งข้อมูลอื่น

BTR-3U Armoured Personnel Carrier เก็บถาวร 2011-06-06 ที่ เวย์แบ็กแมชชีน at KMDB
UN register of conventional arms เก็บถาวร 2008-12-14 ที่ เวย์แบ็กแมชชีน
สกุลส้ม

| สกุลส้ม |
| --- | --- |

Citrus reticulata

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophyta
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: เงาะ Sapindales
วงศ์:: ส้ม Rutaceae
วงศ์ย่อย:: Aurantioideae 
สกุล:: ส้ม Citrus L.

ชนิด & พันธุ์ผสมหลัก ๆ
 ชนิด  Citrus aurantifolia—มะนาว   Citrus maxima—ส้มโอ   Citrus medica—ส้มซ่า & ส้มโอมือ   Citrus reticulata—ส้มแมนดาริน & ส้มเขียวหวาน  พันธุ์ผสมหลัก ๆ  Citrus ×sinensis—ส้มเช้ง   Citrus ×paradisi—ส้มเกรพฟรุต   Citrus ×limon—เลมอน   Citrus ×latifolia—มะนาวตาฮิติ   ดูรายละเอียดเพิ่มเติมได้ที่หน้าพันธุ์ผสมอื่น ๆ
ชื่อพ้อง
 X Citrofortunella J.W. Ingram & H.E. Moore 
สกุลส้ม (Citrus) อยู่ในวงศ์ Rutaceae มีต้นกำเนิดในเขตร้อนและเขตร้อนชื้นเอเชียตะวันออกเฉียงใต้ เป็นไม้พุ่มขนาดใหญ่หรือไม้ยืนต้นขนาดเล็ก สูง 5-15 เมตร มีหนามที่ต้น มีใบแบบสลับและเป็นไม้ไม่ผลัดใบ ออกดอกเดี่ยวหรือเป็นช่อดอกขนาดเล็ก แต่ละดอกมีเส้นผ่านศูนย์กลาง 2-4 ซม. มีกลีบดอกสีขาว 5 กลีบ (น้อยชนิดมี 4 กลีบ) และมีเกสรตัวผู้จำนวนมาก ปกติดอกมีกลิ่นหอม ผลกลมจนถึงยาว ขนาดยาว 4 – 30 ซม. เส้นผ่านศูนย์กลาง 4 – 20 ซม. พืชสกุลนี้มีความสำคัญทางการค้า โดยหลายชนิดมีการปลูกเพื่อนำผลไปกินสด ๆ หรือคั้นเป็น น้ำผลไม้
ผลมีกลิ่นหอม เนื่องจากมีสาร ฟลาโวนอยด์ และ ลิโมนอยด์ (ซึ่งจะเปลี่ยนเป็นสาร เทอร์พีน) ในเปลือกและในน้ำ  นอกจากนี้น้ำมี กรดซิตริกจำนวนมากจึงทำให้มีรถเปรี้ยว และเป็นแหล่ง ไวตามินซี และ ฟลาโวนอยด์
อนุกรมวิธานในสกุลส้มนี้มีความซับซ้อน และ ไม่ทราบจำนวนชนิดที่แน่นอนในธรรมชาติ หลายชนิดที่รู้จักเป็นพันธุ์ผสม พืชในสกุลส้มที่นำมาปลูกกันอาจได้มาจาก 4 ชนิดที่เป็นชนิดดั้งเดิม  พันธุ์ผสมหลายชนิดที่พบมากในธรรมชาติ และที่นำมาปลูกกัน รวมถึงชนิดที่มีความสำคัญทางการค้า เช่น ส้มเช้ง ส้มเกรพฟรุท เลมอน มะนาว และ ส้มเขียวหวาน จากงานวิจัยเร็ว ๆ นี้ได้แสดงว่าพืชในสกุลที่ใกล้เคียง เช่น สกุลส้มคัมควอท สกุลส้มสามใบ และสกุลพื้นเมืองของออสเตรเลีย Microcitrus และ Eremocitrus ควรถูกจัดรวมอยู่ใน สกุลส้ม ในปัจจุบันนักพฤกษศาสตร์หลายท่านจัดสกุลพื้นเมืองของออสเตรเลีย  Microcitrus และ Eremocitrus อยู่ใน สกุลส้ม.
การเพาะปลูก

พืชในสกุลส้มเกิด พันธุ์ลูกผสม ได้ง่ายมาก (เช่น เมล็ดที่โตจาก มะนาวตาฮิติ สามารถให้ผลที่ใกล้เคียงส้มเกรฟฟรุตได้) พืชในสกุลส้มที่ปลูกเป็นการค้าทั้งหมดใช้กิ่งตอน ของ สายพันธุ์ที่ต้องการ มาปลูกบนต้นตอที่ต้านทานโรค และทนทาน
สีของผลไม้สกุลส้มจะมีสีสดเฉพาะในเขตภูมิอากาศที่หนาวเย็น ส่วนในเขตภูมิอากาศร้อน ผลของต้นไม้สกุลส้มจะยังมีสีเขียวอยู่แม้ว่าจะโตเต็มที่ จึงมักถูกเรียกว่า "ส้มสีเขียว"  ต้นมะนาวเป็นตัวอย่างหนึ่งซึ่งมีไวต่อสภาพอากาศเย็นมากดังนั้นจึงไม่เคยถูกทิ้งในสภาพอากาศที่เย็นเหมาะสมพอจะสร้างสีสดได้ ถ้าผลมะนาวถูกทิ้งไว้ที่ต้นให้อยู่ข้ามฤดูหนาว ผลจะเปลี่ยนเป็นสีเหลือง ไม้ในสกุลส้มหลายชนิดจะถูกเก็บตั้งแต่ยังมีสีเขียวและไปสุกขณะที่ขนส่งไปยังร้านค้า
ต้นไม้ในสกุลส้มปกติจะไม่ทนทานต่อความเย็นกว่าจุดเยือกแข็ง  ส้มบางพันธ์ในชนิด Citrus reticulata มีแนวโน้มเป็นชนิดทั่วไปที่ทนทานต่อความเย็นที่ตำกว่าจุดเยือแข็งได้มากที่และสามารถอยู่รอดได้ระยะเวลาสั้น ๆ ในอุณหภูมิ  −10 องศาเซลเซียส แต่ในความเป็นจริงอุณภูมิที่เหมาะสมต่อการเพาะปลูกต้องไม่ตำกว่า −2 องศาเซลเซียส  พันธุ์ผสมบางชนิดทนทานต่ออุณหภูมิที่ตำกว่าจุดเยือกแข็งแต่ไม่สามารถให้ผลที่มีคุณภาพดีได้ ส่วนพืชที่ใกล้เคียงคือ ส้มสามใบ (Poncirus trifoliata) สามารถอยู่รอดได้ในอุณหภูมิที่ตำกว่า−20 องศาเซลเซียส ผลมีรสชาติฝาดและไม่สามารถกินผลสดได้ ต้องนำไปประกอบอาหาร
ต้นไม้ในสกุลส้มเจริญเติบโตดีที่สุดในที่มีแสงแดดแรง มีความชื้นพร้อมกับดินอุดมสมบูรณ์ และปริมาณน้ำฝนหรือการชลประทานที่เพียงพอ
รายชื่อของผลไม้ในสกุลส้ม

สกุลส้ม เชื่อว่ามีต้นกำเนิดในเอเชียตะวันออกเฉียงใต้ ก่อนที่มนุษย์จะนำมาทำเกษตรกรรม, มีจำนวนชนิดเพียงเล็กน้อย:
พาเพดา
Citrus aurantifolia - มะนาว, จากอินเดีย
Citrus halimii, จาก ไทยและมลายา
Citrus maxima - ส้มโอ, จากกลุ่มเกาะมลายู
Citrus medica - มะงั่ว, จากอินเดีย
Citrus reticulata - ส้มแมนดาริน, จากจีน
มะนาวออสเตรเลีย
Citrus australasica - มะนาวนิ้ว - บางครั้งถูกแยกไปอยู่ในสกุล Microcitrus
Citrus australis - มะนาวออสเตรเลียกลม - บางครั้งถูกแยกไปอยู่ในสกุล  Microcitrus
Citrus glauca - มะนาวทะเลทราย - บางครั้งถูกแยกไปอยู่ในสกุล Eremocitrus
ส้มคัมควอท อยู่ในสกุล สกุลส้มคัมควอท
ดูเพิ่ม

Japanese citrus
เชิงอรรถ

↑  จาก ITIS.gov (อังกฤษ)
แหล่งข้อมูลอื่น

Culture & Care for the genus Citrus เก็บถาวร 2008-05-11 ที่ เวย์แบ็กแมชชีน on CultureSheet.org
Citrus Research and Education Center เก็บถาวร 2010-01-13 ที่ เวย์แบ็กแมชชีน of IFAS (largest citrus research center in world)
Citrus Variety Collection by the University of California เก็บถาวร 2003-03-25 ที่ เวย์แบ็กแมชชีน
Citrus เก็บถาวร 2010-05-28 ที่ เวย์แบ็กแมชชีน (Mark Rieger, Professor of Horticulture, University of Georgia)
Sorting Citrus names
Fundecitrus - Fund for Citrus Plant Protection เก็บถาวร 2006-06-15 ที่ เวย์แบ็กแมชชีน is an organization of citrus Brazilian producers and processors.
Home Citrus Growers
Buy Citrus Trees Online
ผลไม้ในสกุลส้มหลายชนิดที่ถูกฝานเป็นแว่น
เกรปฟรูต
ซิตรอน วางขายในเยอรมัน
สวิทตี้ หรือ โอโรบลังโก้
คลีเมนไทน์ มีเปลือกบางกว่าส้มอื่น ๆ
มิคาน, หรือรู้จักกันในชื่อซาสึมา
ส้มหวาน ถูกใช้ในอาหารหลาย ๆ อย่าง
กอง มะกรูด
เลมอน, เต็มใบ และผ่าครึ่ง
สถานีรถไฟฮามามัตสึ

| ฮามามัตสึ |
| --- | --- |
สถานีรถไฟฮามามัตสึ
ข้อมูลทั่วไป
ผู้ให้บริการ: JR ตอนกลาง
สาย: สายหลักโทไกโด   โทไกโด ชิงกันเซ็ง
ประวัติ
เริ่มเปิดให้บริการ: พ.ศ. 2431
สถานีรถไฟฮามามัตสึ (ญี่ปุ่น: 浜松駅; โรมาจิ: Hamamatsu-eki) เป็นสถานีรถไฟของรถไฟสายหลักโทไกโดและโทไกโด ชิงกันเซ็งในเมืองฮามามัตสึ จังหวัดชิซูโอกะ ดำเนินงานโดยบริษัทรถไฟญี่ปุ่นตอนกลาง (JR ตอนกลาง) สามารถเดินเท้าจากสถานีนี้ไปขึ้นรถไฟสายเอ็นชูที่สถานีรถไฟชินฮามามัตสึได้ ซึ่งตั้งอยู่ห่างออกไปราว 3 นาที
ลำดับสถานี

| «> โทไกโด ชิงกันเซ็ง | «> โทไกโด ชิงกันเซ็ง | ขบวนรถ> โทไกโด ชิงกันเซ็ง | »> โทไกโด ชิงกันเซ็ง | »> โทไกโด ชิงกันเซ็ง |
| --- | --- | --- | --- | --- |
โนโซมิ: ไม่จอด
| ชิซูโอกะ |   | ฮิการิ |   | โทโยฮาชิ หรือ นาโงยะ |
| คาเกงาวะ |   | โคดามะ |   | โทโยฮาชิ |
สายหลักโทไกโด
| อิวาตะ |   | โฮมไลเนอร์ |   | ปลายทาง |
| ปลายทาง |   | ด่วนพิเศษ |   | ทากัตสึกะ |
| ปลายทาง |   | ด่วนใหม่ |   | ทากัตสึกะ |
| ปลายทาง |   | ด่วนแบ่งส่วน |   | ทากัตสึกะ |
| เท็นรีวงาวะ |   | รถธรรมดา |   | ทากัตสึกะ |
แหล่งข้อมูลอื่น

Hamamatsu Station information (JR Central) (ญี่ปุ่น)
Hamamatsu Station Area Map เก็บถาวร 2007-05-14 ที่ เวย์แบ็กแมชชีน
34°42′13″N 137°44′04″E﻿ / ﻿34.70361°N 137.73444°E﻿ / 34.70361; 137.73444
| ด ค กสถานีของโทไกโดชิงกันเซ็ง |
| --- | --- |
 โตเกียว  ชินางาวะ  ชินโยโกฮามะ  โอดาวาระ  อาตามิ  มิชิมะ  ชินฟุจิ  ชิซูโอกะ  คาเกงาวะ  ฮามามัตสึ  โทโยฮาชิ  มิกาวะ-อันโจ  นาโงยะ  กิฟุฮาชิมะ  ไมบาระ  เกียวโต  ชินโอซากะ (ถัดไป>> ฮากาตะ)
เซลิน่า เพียซ

| เซลิน่า เพียซ |
| --- | --- |
เกิด: 25 มกราคม พ.ศ. 2537 (30 ปี) เซลิน่า เพียซ จังหวัดภูเก็ต ประเทศไทย
ส่วนสูง: 1.72 เมตร (5 ฟุต 7 1⁄2 นิ้ว)
อาชีพ: นักแสดง นางแบบ
ปีที่แสดง: พ.ศ. 2554–ปัจจุบัน
ผลงานเด่น: การ์ตูน – กลรักลวงใจ (2554)  มณทกานต์ – เล่ห์ร้อยรัก (2554)  สายสุรีย์ – แม่เปียดื้อ (2556)
สังกัด: สถานีวิทยุโทรทัศน์ไทยทีวีสีช่อง 3 (2554–2557)   ช่อง 8 (2558–ปัจจุบัน)
เซลิน่า เพียซ (เกิด 25 มกราคม พ.ศ. 2537) ชื่อเล่น เซ เป็นนักแสดงและนางแบบลูกครึ่งไทย-อังกฤษ อดีตนักแสดงสังกัดสถานีวิทยุโทรทัศน์ไทยทีวีสีช่อง 3
ประวัติ

เซลิน่า เพียซ กำลังศึกษาระดับปริญญาตรีที่คณะนิเทศศาสตร์ วิทยาลัยนานาชาติ มหาวิทยาลัยกรุงเทพ เริ่มเข้าวงการจากการประกวด Thai Super Model 2010 จากนั้นจึงมีผลงานเดินแบบและถ่ายแบบตามนิตยสารชั้นนำ เช่น แพรว เปรียว พลอยแกมเพชร ฯลฯ ต่อมาได้เซ็นสัญญากับค่ายยูม่าและมีผลงานเรื่องแรกในปี พ.ศ. 2554 คือ กลรักลวงใจ รับบทเป็น การ์ตูน เพื่อนนางเอก คู่กับ โชคชัย บุญวรเมธี  และในปีเดียวกันเธอรับบทเป็น เมย์ หรือ มณทกานต์ คู่กับ วรฤทธิ์ ไวยเจียรนัย จากนั้นจึงได้ผันตัวเป็นนางร้ายในละครเรื่อง  กุหลาบซ่อนกลิ่น และกำลังจะมีละครตามมาเรื่อย ๆ
ปัจจุบัน เซลิน่า เพียซ หมดสัญญากับทางต้นสังกัดแล้ว ปัจจุบันเซ็นเป็นนักแสดงช่อง 8 เป็นเวลา 5 ปี
ผลงาน > ผลงานละครโทรทัศน์

| ปี | เรื่อง | บทบาท | ออกอากาศ |
| --- | --- | --- | --- |
| 2554 | กลรักลวงใจ | การ์ตูน | ช่อง 3 |
| 2555 | เล่ห์ร้อยรัก | มณทกานต์ (เมย์) | ช่อง 3 |
| 2556 | แม่เปียดื้อ  | สายสุรีย์ | ช่อง 3 |
| 2557 | คิวบิก  | นันทกา ฤทธิวงษ์ | ช่อง 3 |
| 2557 |  กุหลาบซ่อนกลิ่น  | อรพิม | ช่อง 3 |
| 2558 | สุดแต่ใจจะไขว่คว้า | วันแรม เกียรติตระกูล | ช่อง 8 |
| 2559 | บาปบรรพกาล | อุณนิษา อนันตราวุธ (คุณนิษา) | ช่อง 8 |
| 2559 | เจ้าจอม | นิด | ช่อง 3 เอสดี |
| 2560 | ทรายย้อมสี | ไอวี่ | ช่อง 8 |
สถานีรถไฟไมบาระ

| ไมบาระ |
| --- | --- |
ด้านตะวันตกของสถานี
ข้อมูลทั่วไป
ผู้ให้บริการ: JR ตะวันตก, JR ตอนกลาง, รถไฟโอมิ
สาย: สายหลักโทไกโด สายหลักโฮกูริกุ โทไกโด ชิงกันเซ็ง รถไฟโอมิ สายหลัก (สายฮิโกเนะ ทางะ-ไทชะ)
ประวัติ
เริ่มเปิดให้บริการ: พ.ศ. 2432
สถานีรถไฟไมบาระ (ญี่ปุ่น: 米原駅; โรมาจิ: Maibara-eki) เป็นสถานีรถไฟในเมืองไมบาระ จังหวัดชิงะ ประเทศญี่ปุ่น สถานีดำเนินงานโดย JR ตะวันตก เป็นหลัก โดยมี JR ตอนกลาง ดำเนินงานร่วมในส่วนของรถไฟชิงกันเซ็ง
สถานีถัดไป

| «> สายบิวาโกะ (สายโทไกโด) | «> สายบิวาโกะ (สายโทไกโด) | ขบวนรถ> สายบิวาโกะ (สายโทไกโด) | »> สายบิวาโกะ (สายโทไกโด) | »> สายบิวาโกะ (สายโทไกโด) |
| --- | --- | --- | --- | --- |
| ปลายทาง |   | ธรรมดา |   | ฮิโกเนะ |
| ปลายทาง |   | ด่วนพิเศษ |   | ฮิโกเนะ |
สายบิวาโกะ (สายโฮกูริกุ)
| ปลายทาง |   | ธรรมดา |   | ซากาตะ |
| ปลายทาง |   | ด่วนพิเศษ |   | ซากาตะ |
โทไกโด ชิงกันเซ็ง
| กิฟุ-ฮาชิมะ | กิฟุ-ฮาชิมะ | ● | เกียวโต | เกียวโต |
สายโทไกโด
| ซาเมไง |   | ธรรมดา |   | ปลายทาง |
| ซาเมไง |   | กึ่งรถด่วน |   | ปลายทาง |
| ซาเมไง |   | รถด่วน |   | ปลายทาง |
| ซาเมไง |   | ด่วนสายใหม่ |   | ปลายทาง |
| ซาเมไง |   | ด่วนพิเศษ |   | ปลายทาง |
รถไฟโอมิ สายหลัก (สายฮิโกเนะ ทางะ-ไทชะ)
| ปลายทาง | ปลายทาง | - | ฟูจิเทค-มาเอะ | ฟูจิเทค-มาเอะ |
| ด ค กสถานีของโทไกโดชิงกันเซ็ง |
| --- | --- |
 โตเกียว  ชินางาวะ  ชินโยโกฮามะ  โอดาวาระ  อาตามิ  มิชิมะ  ชินฟุจิ  ชิซูโอกะ  คาเกงาวะ  ฮามามัตสึ  โทโยฮาชิ  มิกาวะ-อันโจ  นาโงยะ  กิฟุฮาชิมะ  ไมบาระ  เกียวโต  ชินโอซากะ (ถัดไป>> ฮากาตะ)
ศุภวัฒน์ อ่ำประสิทธิ์

| ศุภวัฒน์ อ่ำประสิทธิ์ |
| --- | --- |
เกิด: 1 กันยายน พ.ศ. 2517 (50 ปี) ศุภวัฒน์ อ่ำประสิทธิ์ กรุงเทพมหานคร ประเทศไทย
ส่วนสูง: 185 เซนติเมตร
อาชีพ: นักแสดง นักร้อง นายแบบ พิธีกร
ปีที่แสดง: พ.ศ. 2537 - ปัจจุบัน
ผลงานเด่น: Givenchy Ad (Vogue, 1995) เพชรตาแมว (2542) สะพานดาว (2542) คนเริงเมือง (2545)  อัลบั้มเพลง 'Art of Love' (2546)  เพลงประกอบภาพยนตร์เรื่อง  Soi Cowboy  (2551) ทอง 10 (2559)   สารวัตรใหญ่ (2562)  คนเหนือฅน (2563)  ปล้นลอยฟ้า (2564)
สังกัด: วอร์นเนอร์ มิวสิก ไทยแลนด์ กันตนา ช่อง 7
ฐานข้อมูล
IMDb
ศุภวัฒน์ อ่ำประสิทธิ์ หรือ อาร์ต ศุภวัฒน์ เพอร์ดี้ เกิดเมื่อวันที่ 1 กันยายน พ.ศ. 2517 เป็นนักแสดง พิธีกร นักร้อง และนายแบบ ลูกครึ่งไทย-อเมริกัน เข้าวงการด้วยการถ่ายแบบในต่างประเทศ (นิวยอร์ก สหรัฐอเมริกา) ต่อมาได้มีโอกาสเล่นละครโทรทัศน์เรื่องแรกคือเรื่อง เพชรตาแมว คู่กับ วรรัตน์ สุวรรณรัตน์ สร้างเมื่อปี พ.ศ. 2542 ออกอากาศทางช่อง 5 ผลิตโดย บ. กันตนา วิดีโอ โปรดักชั่น จำกัด จนในปี พ.ศ. 2545 มีผลงานเรื่อง คนเริงเมือง เป็นละครเรื่องสุดท้าย ก่อนจะหันมาเป็นนักร้องออกอัลบั้มเดี่ยว ชื่อ "Art of Love" ในสังกัดวอร์นเนอร์ มิวสิก ไทยแลนด์ และเริ่มทัวร์คอนเสิร์ตเปิดการแสดงทั้งในและต่างประเทศ  ในปี พ.ศ. 2559 หลังจากที่ห่างหายจากวงการละครไปเกือบ 14 ปี ได้คัมแบ็กสู่จอแก้ว กลับมาแสดงละครทางช่อง7อีกครั้งเรื่อง ทอง 10 ของ ฉลอง ภักดีวิจิตร
ประวัติ

ศุภวัฒน์ อ่ำประสิทธิ์ เกิดในประเทศไทย โดยมียายสองคนเลี้ยงมาตั้งแต่ 2 ขวบ เมื่ออายุ 14 ปีศุภวัฒน์ย้ายจากเมืองไทยไปอยู่กับมารดาที่สหรัฐอเมริกา ขณะเรียนอยู่เกรด 12 (เทียบเท่าระดับมัธยมศึกษาชั้นปีที่ 6)  อาจารย์ลินดา เพอร์ดี (Linda Purdy) ได้อุปการะเขาไปเลี้ยงเป็นลูกบุญธรรม จึงกลายเป็นที่มาของนามสกุล เพอร์ดี
การศึกษา

เขาเข้าเรียนในระดับอนุบาลที่โรงเรียนอนุบาลยุคลธร ระดับประถมจากโรงเรียนอนุบาลวัดพิชัยสงครามและโรงเรียนพร้านีลวัชระ จังหวัดสมุทรปราการ ระดับมัธยมต้นจากโรงเรียนสมุทรปราการ และสำเร็จการศึกษาเทียบเท่าระดับ ม. ปลายที่ ฟอร์ตวอลตันบีชไฮสกูล เมืองฟอร์ตวอลตันบีช รัฐฟลอริดา และสำเร็จการศึกษาระดับปริญญาตรี วิทยาศาสตรบัณฑิต สาขาวิศวกรรมอุตสาหการ จากมหาวิทยาลัยฟลอริดาสเตต เมืองแทลลาแฮสซี รัฐฟลอริดา
งานในวงการบันเทิง

ขณะที่กำลังศึกษาปริญญาโทอยู่ที่มหาวิทยาลัยเซนทรัลฟลอริดาที่เมืองออร์แลนโด รัฐฟลอริดา ศุภวัฒน์ได้รับการติดต่อให้ย้ายไปนิวยอร์กเพื่อเช็นสัญญาเป็นนายแบบกับโมเดลลิ่งเอเจนซี Storm Models Management และได้ย้ายไปเริ่มถ่ายแบบที่มหานครนิวยอร์กในที่สุดเมื่อปี พ.ศ. 2537 ต่อมาหลังจากที่ได้รับการชักชวนให้มาถ่ายแบบที่เมืองไทยจากเพื่อนนายแบบอเมริกันที่ย้ายมาถ่ายแบบประจำอยู่ที่กรุงเทพ ประกอบกับความตั้งใจที่อยากจะกลับมาเยี่ยมคุณยายทั้งสองที่เลี้ยงเขามา จึงตัดสินใจกลับเมืองไทยตามคำชวน และก้าวเข้าสู่วงการแฟชั่นไทยด้วยการถ่ายแบบเสื้อผ้า DIRK BIKKEMBERGS ให้ร้าน Axil La Mode ลงในนิตยสารดิฉัน ปักษ์หลังลงวันที่ 15 สิงหาคม พ.ศ. 2538 หลังจากนั้นศุภวัฒน์มีงานเดินแบบถ่ายแบบอย่างต่อเนื่อง จนมาถึงผลงานโฆษณาโทรทัศน์เหล้า 'Hunter' ที่นอกจากจะเปิดตัวอาร์ทอย่างชัดเจนทำไห้คนไทยเริ่มจำได้ว่าเป็น 'อาร์ท ลืมเก็ก' ยังเปิดโอกาสให้เขาได้มีผลงานด้านการแสดงเป็นครั้งแรกกับภาพยนตร์เรื่อง'เสือ โจรพันธุ์เสือ' ในบท 'เสือเภา' ร่วมกับอำพล ลำพูน กำกับการแสดงโดยธนิตย์ จิตนุกูล ของบริษัทไฟว์สตาร์โปรดักชั่น  และได้เซ็นสัญญาเป็นนักแสดงสังกัดกันตนาในเวลาต่อมา
ในช่วงปีพ.ศ. 2542-2545 อาร์ทเป็นพระเอกของกันตนาที่มีผลงานละครโทรทัศน์ตืดต่อกันหลายเรื่อง อาทิ เพชรตาแมว, เพียงแค่ใจเรารักกัน, คู่รัก-คู่รบ, หัวใจสองภาค, และ โสนบานเช้า คัดเค้าบานเย็น ศุภวัฒน์ได้รับความนิยมสูงสุดในบทของ'จักร' ผู้ชายสู้ชีวิตลูกครึ่งไทยอเมริกัน ในละครโทรทัศน์แนวดราม่าสะท้อนสังคมเรื่อง'สะพานดาว'ที่ดัดแปลงมาจากบทประพันธ์ชื่อเดียวกันของทมยันตี นอกจากนั้นยังเป็นพิธีกรรายการโทรทัศน์'เรื่องจริงผ่านจอ'และรายการเกมส์โชว์ 'เพชรตัดเพชร' ทางช่อง 7  ต่อมาในปี พ.ศ. 2545 เขาหันหลังให้กับการแสดงและผันตัวมาเป็นนักร้องในสังกัดวอร์นเนอร์ มิวสิก ไทยแลนด์ ออกอัลบั้มเดี่ยว "Art of Love" โดยมี ทนงศักดิ์ อาภรณ์ศิริ หนึ่งในสมาชิกวงแกรนด์เอ็กซ์ ทำหน้าที่โปรดิวเซอร์ผลิตเพลง ซึ่งมีทั้งแนวเพลงป๊อบ, ลาติน และคันทรีร็อก
ในปี 2008 อาร์ตได้ร่วมแสดงและร้องเพลง "Where We'll Never Grow Old" ประกอบภาพยนตร์"Soi Cowboy" ของโทมัส เคลย์ ผู้กำกับชาวอังกฤษ และอึกสองเพลงจากอัลบั้ม "Art of Love" คือเพลง "อย่าทนอีกเลย" และ "อยากเอ่ยว่ารัก" ได้ถูกนำไปประกอบภาพยนตร์เรื่องนี้ด้วย นอกจากนั้นภาพยนตร์เรื่องนี้ ได้ถูกเสนอชื่อเข้าชิงรางวัลUn Certain Regard ในงานเทศกาลภาพยนตร์เมืองคานส์ ปี2008 ส่งผลให้เขาได้รับการเสนอชื่อเข้าชิงรางวัลนี้ด้วยจากผลงานเพลงประกอบภาพยนตร์ที่เขาร้อง
ในปี พ.ศ. 2554 ได้รับการทาบทามให้ไปแสดงนำในละครเวทีคู่กับนักแสดงชาวสิงคโปร์ชื่อ ลีน่า ซาเลม ในละครเพลงเบาสมองเรื่อง 'Cold White Lies & Red Hot Scandals' ที่ไทเทเนี่ยม ณ เอสพลานาด เธียเตอร์สออนเดอะเบย์, ประเทศสิงคโปร์ ผลิตโดยบริษัทสตาร์เมคเกอร์โปรดักชั่น อาร์ทมีผลงานการแสดงอีกครั้งในปีถัดไป ที่เขาได้แสดงร่วมกับดาราในดวงใจคือ "Eric Roberts" ในภาพยนตร์อเมริกันแนวระทึกขวัญเรื่อง "The Mark" และในปี พ.ศ. 2559 หลังจากหายจากจอแก้วไปนานเกือบ 14 ปี อาร์ตได้กลับมามีผลงานละครทางช่อง7 อย่างต่อเนื่องจนถึงปัจจุบัน โดยเริ่มจากละครเรื่องทอง 10 ในบท จอห์น นักล่าสมบัติ สร้างและกำกับการแสดงโดย  ฉลอง ภักดีวิจิตร ทางช่อง 7 ออกอากาศครั้งแรกเมื่อ 27 กุมภาพันธ์ พ.ศ. 2559
อาร์ตกลายเป็นนักแสดงคู่บุญของผู้กำกับมือทองเพราะเป็นนักแสดงคนเดียวที่ได้เล่นทุกเรื่องจาก 6เรื่องที่สร้างและกำกับการแสดงโดย ฉลอง ภักดีวิจิตร ระหว่างปี พ.ศ. 2559 ถึงปัจจุบัน อาทิเช่น ทิวลิปทอง ปล้นลอยฟ้า และ แคนสองแผ่นดิน
ผลงาน > ละครโทรทัศน์

| 0 | 1 | 2 | 3 |
| --- | --- | --- | --- |
| พ.ศ. | เรื่อง | บทบาท | ออกอากาศ |
| 2542 | เพชรตาแมว | ร.ต.ท.คงยศ (พระเอกเรื่องแรก) | ช่อง 5 |
| 2542 | สะพานดาว | จอห์นนี่ / จักร | ช่อง 7 |
| 2542 | เพียงแค่ใจเรารักกัน  | นิธิ | ช่อง 5 |
| 2543 | คู่รักคู่รบ | ธนาคาร | ช่อง 5 |
| 2543 | หัวใจสองภาค | ดนตร์ | ช่อง 7 |
| 2543 | โสนบานเช้า คัดเค้าบานเย็น | ยศ | ช่อง 7 |
| 2544 | ไฟกามเทพ | เคนนิธ | ช่อง 3 |
| 2545 | คนเริงเมือง | บุญช่วย | ช่อง 5 |
| 2545 | เจ้าสาวสายฟ้าแลบ | เขมชาติ | ช่อง 3 |
| 2559 | ทอง 10 | ลุงจอห์น | ช่อง 7 HD |
| 2560 | ทิวลิปทอง | มาร์โก้ | ช่อง 7 HD |
| 2561 | พ่อตาปืนโต 2 หลานข้าใครอย่าแตะ | มิสเตอร์จอห์น | ช่อง 7 HD |
| 2562 | สารวัตรใหญ่ | ผู้การฯ อเนก | ช่อง 7 HD |
| 2563 | คนเหนือฅน | ไมเคิล | ช่อง 7 HD |
| 2563 | สมบัติมหาเฮง | จอห์น | ช่อง 7 HD |
| 2564 | ทะเลเดือด | มิสเตอร์จอห์น (รับเชิญ) | ช่อง 7 HD |
| 2564 | ปล้นลอยฟ้า | มิสเตอร์ลักกี้ | ช่อง 7 HD |
| 2565 | หุบพญาเสือ | คาร์เตอร์ | ช่อง 7 HD |
| 2566 | แคนสองแผ่นดิน | มาร์ค | ช่อง 7 HD |
| 2567 | มรกตสีรุ้ง | ด็อกเตอร์ฟอร์ด | ช่อง 7 HD |
ผลงาน > ภาพยนตร์

| ปี | เรื่อง | รับบท |
| --- | --- | --- |
| พ.ศ. 2541 | เสือ โจรพันธุ์เสือ | เสือเภา |
| พ.ศ. 2551 |  Soi Cowboy (film) | ตัวเอง |
| พ.ศ. 2555 | The Mark | Jock |
ผลงาน > มิวสิควิดิโอ

ละครเรื่องนั้น ของ ฮัท ศิววงศ์
ก็เลิกกันแล้ว (คู่กับ แอน ทองประสม) ของ ธงไชย แมคอินไตย์